**如来化度悭贪夫妇**

根据乾隆大藏经第1465部《经律异相》第5卷（现为沙门化悭贪夫妇第十）与乾隆大藏经第1346部《法句譬喻经》第1卷（多闻品第三）整理：

昔舍卫国，有一贫家，夫妇悭贪，不信道德。

佛愍其愚，现为沙门，往至其家，化缘乞食。

时夫不在，其妇骂言：你若立死，食尚不得！况乎如今身体健康，望得我食？不如早去！

于是沙门，住立其前便现死相：身体膖胀，鼻口虫出，腹溃肠烂，不净流溢。

其妇见此，恐怖失声，弃而舍走。

其夫来归，其妇语夫，具陈此事。

夫大嗔怒，问为所在。

妇答：已去！想亦未远。

夫即执弓带刀，寻迹往逐，但见所言沙门，即便拔刀而欲斫之。

沙门即化琉璃城墙，以自围绕，不能得入。

夫即问言：何不开门？

沙门答言：欲使门开，弃汝弓刀。

夫即自念：不如先答应其，等门开了，再拿弓刀不迟！

便弃手中弓刀而言：已弃弓刀！门何不开？

沙门答言：当弃心中恶意弓刀！非汝手中弓刀！

于是其人，心惊体悸，此必神人，乃知我心。

即便叩头，悔过自责，而白沙门：我有弊妻不识真人。使我兴恶。愿小垂慈！

回家之后，为妻具说沙门神变之德。

其妻闻已，亦自前往，五体投地，自责悔过，愿为弟子。

更问沙门：今此琉璃城墙坚固神妙，行何道德而乃致此？

沙门答言：吾博学无厌，奉法不懈，精进持戒，心不放逸。

缘是得道，自致泥洹（泥洹：涅槃）。更说偈言：

多闻能持故，奉法为垣墙，精进难踰毁，从是戒慧成。

多闻令志明，已明智慧增，智则博解义，见义行法安。

多闻能除忧，能以定为欢，善说甘露法，自致得泥洹。

闻为知法律，解疑亦见正，从闻舍非法，行到不死处。

沙门说是偈已，现佛光相，洪晖赫奕，照曜天地。

夫妻惊愕，精神战惧，改恶洗心，得须陀洹道。